Huoneisto on erinomaisella paikalla. Picasson syntymäkoti ja kauppahalli ovat aivan kulman takana. Muutaman minuutin kävelyn päässä Teatro Romano, Picasso Malaga ja Thyssen museo sekä monet muut mielenkiintoiset museot. Ravintoloista ei liioin ole pulaa. Jos haluaa hyvän kala-aterian meren äärellä kannattaa ajaa bussilla ( 3 tai 11) El Pation alueelle ja kävellä rantabulevardia takaisinpäin= kohtuuhinnalla hyvää!
Ricardo oli nopea varausvaiheen vastauksissaan ja hyvin auttavainen isäntä matkan aikana jos oli kysyttävää. Iloinen veikko.
Kuvassa asunto näyttää fiinimmältä kuin mitä se todellisuudessa on, mutta yleisilme on siisti. Suihkusta tulee kuumaa vettä ja suihkutila ja wc ovat siistit. Lämmitysjärjestelmä on melkoisen meluisa ja häiritsee päällä ollessaan, ainakin yöaikaan. Sänky on hyvä. Keittiön kattilat ja pannut ovat aika naarmuuntuneita eikä niissä ollut kiva keitellä mitään. Mutteri-kahvipannu oli ällöttävän likainen. Olisi ollut mukava jos olisi ollut vaikka filtterikahvipannu. Kaksi viinilasia ja kolme kolhiintunutta kahvimukia ei ollut riittävä määrä.
Asunnossa on kaksi terassia. Eivät ehkä niin käyttökelpoisia kuin kuvista voisi päätellä. Linnut viihtyvät terasseilla ja niiden uloste ei välttämättä innosta sinne istumaan.